《秋杪梁净友过访镜园忽易黄姓将入罗浮》
明代·邓云霄

秋尽霜华入葛巾，别来节序几回新。青瞳不改长为客，丹药行携未是贫。

踪迹尚随三岛鹤，姓名初变五湖人。罗浮道侣如相问，黄野疑君即后身。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。